钦定古今图书集成/方舆汇编/职方典/第1356卷 > 高州府公署考 通志
## 钦定古今图书集成/方舆汇编/职方典/第1356卷 > 高州府公署考 通志

本府

高州府治　，即古潘州旧址，明洪武二年建。

皇清顺治十一年，恢复高州，总兵栗养志改为总兵。

府今以分巡道为府署

海防同知　：旧在府署内，今改建于府前街。康熙五年裁官。

督粮通判　明崇祯三年，裁并为粮捕厅，在旧府署内。

理刑推官　今裁“官” ，改为《分司》。

经历司　明崇祯十年，并入粮厅，在旧府署内，今改于南门外。

督捕厅　今为“粮捕厅” ，改建府前街。

照磨所　在旧府署内。明崇祯三年裁，十年并入经历司。

司狱司　原在府署西，今改寄茂名县内。永丰仓　在府门右。

阴阳学　在府门外，今废。

医学　在府门外，今废。

察院行台　“在府署东” ，《万寿宫》旧址。

分守岭西道　在府东

督学道行台　在府治东。

按察分司　在府治西

参将府　在府治西

茂名县治　在府治西。县堂、幕厅、耳房库、吏舍、仪门狱、大门、礼宾馆、旌善亭、申明亭，“俱明洪武十四年知县尹贤建。宣德七年知县曾济修葺。成化四年毁于寇，五年知县曾英复建。正德八年知县林渠，嘉靖间知县易本仁等，各因其时缮修至。”

皇清县署颓圮，知县高龙光因旧址重新鼎建。

县丞厅　在县署左

典史厅　在县治东北

预备仓　在县治右

养济院　在归民关外

平山巡检司　在平山

赤水巡检司　即旧那黎巡司。

博罗盐场课司　旧在县治西，今裁革。

外州县

电白县治　旧在府治东北四十里。元大德间，迁高州旧址。明因之。隆庆五年，毁于倭寇。万历元年，徙近卫旁，与卫并建。今仍旧制。按《县志》：“明成化四年，迁于卫西，时草昧，略具室宇。十四年，徙于东街，去卫治百馀步。隆庆五年，城陷于倭，县治尽毁。万历元年，徙近卫治东，与卫治并建。后枕庄麓，前揖莲岭，坐壬带子，向” 丙，兼午。最后为寝室二层。室东为廊房、庖厨。又前为退食堂、为洞门。又前为川堂，为正堂，扁曰“一体。” 堂之东北为库楼，南为赞政厅。堂下东西为皂隶廊，为露台，为甬道。前为戒石坊，后扁曰“御制铭” ，前扁曰“畏圣言。” 东为吏、户、礼、粮、承发房，西为兵、刑、工架铺。门之东南为典史廨，南为仪门。门之东前为迎宾馆，扁曰“资仁堂” ，后为土地祠，西为监房，又南为谯楼，内扁曰“青天白日” ，外扁曰“电白县” ，即大门也。楼外东为旌善亭，西为申明亭，中为屏墙，两序为官铺二十间。万历三十年皆废。

皇清顺治四年，始收服“东粤电白”，仍隶高州府县署。

规模虽备，兵革日久，风雨飘摇，垣墙百不存一，不成县治。知县相斗南于顺治十三年冬十二月莅任修理，捐俸金而鼎新之，至顺治十七年告成。

典史厅　在县署东南

神电仓　旧名“神安仓” ，在城西南隅，后迁于学。

宫后。明嘉靖七年，县尹黄敖徙于承恩大街南。后毁于寇。万历元年，王尹许之，重建官厅三楹，面东，仓三廒，面西，大使宅三间，吏舍一间，大门一楹，北向。扁曰“神电仓。” 至明末犹存。

皇清以来，仓署倾废，仓官寄居于预备仓。

预备仓　旧在县治西，毁于倭。张尹希皋改县近卫，后在县治之东。为堂三楹，南向；两序为廒各三楹，北向；廒三楹，大门一楹，西向。顺治年间，神电仓大使住居于此。其仓廒倾坏已久，大门不存，不堪军储焉。顺治十五年，知县相《斗南》重修仓廒另建，坚固永久，可蔽风雨；重建大门一楹，改为南向。

阴阳学　在县治东

医学　在县治东

察院行台　在县武安街城隍庙西。明成化十五年建。

布政分司　在察院行署南。

按察分司　在布政分司西。

参将府　在城隍庙东

守备府　在立石驿旧址。

养济院　在城东北二里。

信宜县治　，即旧信义县址。明洪武二年，知县蹇诚始建。永乐十三年，知县姚原立重修。正统“间知县郭罗，成化间知县李时敏，嘉靖间知县廖琳、邢国宾，各加修葺。” 后毁于寇，知县陶弼重修。万历二十五年，知县周世臣增缮之。

皇清顺治十三年，知县徐鸣佩因山寇焚毁官署，重

加修葺。至康熙三年，知县罗士毅复捐金鼎建其规莅治之。厅为正堂、二堂、三堂后为知县宅，堂前为露台，中为甬道；堂左为库房，右为存积仓。土地祠在仪门西。迎宾馆在仪门东。大门、仪门俱顺治十年知县韩应震建。谯楼、申明亭、旌善亭，今俱圮。

典史厅　在县署右

存积仓　在城东，明正统五年建。

预备仓　明正统五年建。按《县志》：“东接存积仓，正统间建。万历二十五年，知县周世臣迁入县堂之右，捐俸辟修。”

阴阳学　，在县治西，久废。

医学　在县治西，久废。

布政分司　在县东南

按察分司　在县东

公馆　即《窦江驿》旧址。

小存积仓　在存积仓东，知县周世臣创立，若存积仓满，则移贮之。

社仓　原在城外，知县周世臣立，与“小存积仓” 对。

义仓　在前安阜街。明万历二十四年，按院刘立。今废。

养济院　在城外

漏泽园　在西岸大塘坡。

化州治　即石龙县旧址。宋知州赵与钰建，今仍旧制。明洪武初，为府同知张谦建，寻改为州，又改县，规制迭更。洪武十四年，又改为州，知州杨伦重建。宣德间，知州田庸修葺。正统间，毁于寇，知州茅自得重建。成化间，又遭寇毁，州同曹庆建正厅，知州李时敏继完之。后知州黄万硕、杨薰、汤克宽、傅昂相继修创。

皇清康熙五年，知州丘宗文“重修州署。”仪门三间正。

堂三间。后堂三间，后衙三间。后亭一座，旧名“清白” ，宋守赵与钰所建，胡寅有诗。后废，知州毕竟立改“友筠亭” ，知州祝简又改曰“鸣琴佳处。” 后废，知州沈水复建，曰“兴云堂” ，因石龙而名也。衙外为园，园外鱼塘一所，皆官物也。吏舍一十二间，在正堂左右。承发房在东廊下。架阁库在西廊下。泰安库在穿堂右。龙亭库在正堂左，赞政厅右。赞政厅在龙亭左，泰安库前。戒石亭在正堂甬道上。石龙亭在正堂左。寅宾馆在仪门外之左，今废。谯楼一座在州治左，路通衢。康熙间知州丘宗文重建。旌善亭在谯楼前左侧。申明亭在谯楼右侧。

同知衙　在正堂左东廊之外，康熙三年奉裁。吏目衙　在州治照墙下。明万历间，祝知州改陵水驿为之，而迁驿于宝山之东。左畔小塘一口，面前空地皆官地。

在城仓　在州治东

预备仓　在州治东南

察院行台　“在州治东。”

布政分司　在州治东

按察分司　在州治东

岭西道公馆　在州治东。

陵水驿　在宝山侧

梁家沙巡检司　在境内。

吴川县治　在城内西隅。明洪武二年建。署有定制，即壮丽宏扩，不能比于巨邑，亦堂皇也。贞度宣化，存乎是焉。正堂三间，名曰“敬敷澹薄。” 厅三间，有“天鉴在兹” 扁、穿堂、后堂各三间，扁曰“青天白日。” 大衙在正堂之左。万历初年县令王一俞改建，二十五年周应鳌重修。后因年久复渐倾颓，吏役各寓诸庙舍，案牍悉皆散顿，每每遗失。

皇清康熙十一年，县令黄以案牍攸关，捐俸修复堂。

一座，界为五间，扁曰“仕优” ，“清署” 、澹薄。厅三间，中厅五间，后厅五间，东西相向厨屋各一间。吏舍八间，在正堂东西两翼。仪仗库在正堂右，今改在正堂左。公明、廉威亭在仪门内。土地祠在仪门左。狱在仪门右。迎宾馆在土地祠前。谯楼一座，即县大门。旌善亭在谯楼左。申明亭在谯楼右。

县丞衙　，在正堂大衙之后。堂一座三间，穿堂三间，厨房三间，廊房三间，康熙四年奉裁，今废。典史衙　在正堂稍前之左。厅一座三间，后厅三间，厨房三间。

茂晖场盐课司　，在南二都，去县十里。明洪武二年，除授百长刘暹署“木条印记。” 二十五年，始改铜印，设大使一员，且因旧址建衙门，隶海北提举司，月俸本县支给。

皇清康熙六年奉裁，今复。

广积仓　在县治之前稍偏东，理储厅一座，东西廒各三间。

耳房库　在正堂之左。凡钱粮岁输，皆储于是。每岁择勤慎吏一员，司其出纳，翼以书办。预备仓　在广积仓后。

阴阳学　在县城南

医学　在县城南，今废。

布政分司　在县治东

岭西道公馆　在布政分司右，今圮。

府馆　在“广积仓” 东。

海防公署　旧在梅禄。明万历三十年，移建于此。

宁川巡检司　在境内

养济院　在城南一里

石城县治　旧在县东黄村，元大历中迁新和驿，坐三台岭之中。正为亲民堂三间，堂东耳房，库西仪仗库。前中为露台，为甬道，为戒石亭，左右六房，人间经乱俱废，县令捐俸修复。前为仪门三间。仪门东前为土地祠，仍作寅宾馆；西为轻监，又前为重监，又正前为谯楼，楼东为旌善亭，西为申明亭。正堂之后为川堂，又后为“县内宅” 二座六间。又后为崇垣，周匝县治。耳房库东为“赞政厅” 三间，今废。

典史厅　在县署东

永丰仓　在县治东四十馀步。明永乐九年建，为廒二，收贮本色米粮。

预备仓　永丰仓西五步。明弘治三年建，为《廒一》，以贮例赎稻谷。

察院义仓　在县治右，明万历二十二年建，为廒二，以贮垦荒稻谷。

阴阳学　今废

医学　今废

察院行台　在北街东岭下。

布政分司　在察院东

按察分司　在察院西

府馆　在大街东

凌禄巡检司　在县治西。

养济院　在镇宁桥西